Document ID: 32009R0548

UREDBA KOMISIJE (ES) št. 548/2009
z dne 24. junija 2009
o spremembi Uredbe (ES) št. 760/2008 o določitvi podrobnih pravil za uporabo Uredbe Sveta (ES) št. 1234/2007 glede dovoljenj za uporabo kazeina in kazeinatov pri proizvodnji sira
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 121(i) v povezavi s členom 4 Uredbe,
ob upoštevanju naslednjega:
(1)
Člen 100 Uredbe (ES) št. 1234/2007, kakor je bil spremenjen z Uredbo Sveta (ES) št. 72/2009 z dne 19. januarja 2009 o spremembah skupne kmetijske politike s spremembo uredb (ES) št. 247/2006, (ES) št. 320/2006, (ES) št. 1405/2006, (ES) št. 1234/2007, (ES) št. 3/2008 in (ES) št. 479/2008 in razveljavitvi uredb (EGS) št. 1883/78, (EGS) št. 1254/89, (EGS) št. 2247/89, (EGS) št. 2055/93, (ES) št. 1868/94, (ES) št. 2596/97, (ES) št. 1182/2005 in (ES) št. 315/2007 (2), določa možnost dodelitve pomoči za posneto mleko, predelano v kazein in kazeinate.
(2)
Po spremembi člena 119 Uredbe (ES) št. 1234/2007 z Uredbo (ES) št. 72/2009 predhodno dovoljenje za uporabo kazeina in kazeinatov pri proizvodnji sira ni več potrebno, razen če se pomoč izplača v skladu s členom 100 Uredbe (ES) št. 1234/2007 in se Komisija odloči, da je za uporabo kazeina in kazeinatov pri proizvodnji sira potrebno dovoljenje.
(3)
Ko se v skladu s členom 100 Uredbe (ES) št. 1234/2007 določi pomoč za posneto mleko, proizvedeno v Skupnosti in predelano v kazein in kazeinate, je treba spoštovati podrobna pravila za izdajo takih dovoljenj.
(4)
Uredba Komisije (ES) št. 760/2008 (3) je določila pravila za predhodna dovoljenja za uporabo kazeina in kazeinatov, ki jih je bilo treba izdati v skladu s členom 119, preden je bil spremenjen z Uredbo (ES) št. 72/2009. Ker je trenutno vrednost pomoči določena na nič in predhodno dovoljenje ni več obvezno, je treba spremeniti področje uporabe Uredbe (ES) št. 760/2008, da se določijo pogoji, pod katerimi se ta pravila uporabljajo.
(5)
Zato je treba Uredbo (ES) št. 760/2008 ustrezno spremeniti.
(6)
Predlagana sprememba se uporablja od 1. julija 2009, ko se začnejo uporabljati ustrezne spremembe, uvedene z Uredbo (ES) št. 72/2009.
(7)
Ukrepi, določeni v tej uredbi, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
V členu 1 Uredbe (ES) št. 760/2008 se odstavek 1 nadomesti z naslednjim:
„1. Ta uredba določa pravila v zvezi z izdajo dovoljenj za uporabo kazeina in kazeinatov pri proizvodnji sira, če:
(a)
je pomoč določena v skladu s členom 100 Uredbe (ES) št. 1234/2007 in
(b)
je taka uporaba potrebna za proizvodnjo sira, kot je določeno v členu 119 navedene uredbe.
Ta dovoljenja se odobrijo za obdobje 12 mesecev na zahtevo zadevnih podjetij pod pogojem, da se pisno zavežejo, da sprejemajo in izpolnjujejo določbe člena 3 te uredbe.“
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. julija 2009.
Ta uredba je v celoti zavezujoča in se neposredno uporablja v vseh državah članicah.
V Bruslju, 24. junija 2009

Labels: 7
0
3
17